રથયાત્રા એ એક એવો લોકોત્સવ અને ભકિતપર્વ બની ગયું છે કે જેમાં સ્વયં જગતનો નાથ સામે ચાલીને પોતાના ભક્ત સમુદાયને ઉમળકાભેર મળવા વાજતે-ગાજતે નગરના રસ્તે નીકળી પડે છે ને સહુ તેને જય રણછોડ માખણચોરના દિક્ઘોષથી વધાવતાં રહે છે. ૧૪૦ વર્ષ પહેલાં અમદાવાદમાં ૧૮૭૮માં શરૂ થયેલી રથયાત્રાની પરંપરા હવે તો એક આગવી ઓળખ બની ગઇ છે. રથયાત્રા એ અમદાવાદીઓ માટે એક અનેરું પર્વ છે, જેમાં લાખો શ્રધ્ધાળુ ભકતો ઉપરાંત દેશભરમાંથી સાધુ-સંતો, મહંતો સહિતના અનેક મહાનુભાવો જાડાય છે.